Diari Oficial de la Generalitat Valenciana


Sumari del DOGV 7052, del 24-06-2013 (2013/6564)

RESOLUCIÓ de 31 de maig de 2013, de la consellera de Benestar Social, per la qual es dóna publicitat a l'increment dels crèdits que financen les ajudes convocades, per mitjà de l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania, per a l'exercici 2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7052

Data del DOGV
:   24-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6564


Data del document
:   31-05-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * prestació familiar
    * ajuda pública
    * suport econòmic
    * pobresa
    * protecció de la família
    * ajuda als discapacitats
    * prestació social
    * ajuda als necessitats
    * política familiar
    * ingrés mínim de subsistència

RESOLUCIÓ de 31 de maig de 2013, de la consellera de Benestar Social, per la qual es dóna publicitat a l'increment dels crèdits que financen les ajudes convocades, per mitjà de l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania, per a l'exercici 2013. [2013/6564]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5823, l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania.  
  
Aprovada i publicada la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), en aplicació del que establix la disposició addicional segona de l'esmentada orde, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Publica de la Generalitat Valenciana, és procedent publicar els crèdits i la línia de subvenció destinada al finançament de les prestacions regulades i convocades.  
  
No obstant això, en estos moments hi ha disponibilitat pressupostària que permet incrementar el finançament de l'Orde de 31 de juliol de 2008, anteriorment mencionada, per un import d'1.985.204,17 €.  
Per tant, i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:  
  
Primer  
Donar publicitat a l'increment dels crèdits pressupostaris destinats a finançar les prestacions regulades en l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania (DOCV 5823, 07.08.2008), a càrrec del programa pressupostari 313.10, Servicis Socials, per a l'exercici corresponent a l'any 2013:  
  
  
Denominació: Renda Garantida de Ciutadania.  
Línia: T6355.  
Consignació pressupostària inicial: 72.366.563,43 €.  
Increment actual: 1.985.204,17 € passant dels16.156.336,43 € a 43.914.663,60 €.  
Procedència i quantia dels fons:   
Fons no condicionats: 20.424.481,60 €.  
  
Segon  
Els crèdits publicats tenen el caràcter de màxims, i no poden concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
Si com a conseqüència de transferències pressupostàries, es modifiquen estos crèdits, el seu canvi es publicarà, mitjançant una resolució, en el Diari Oficial de la Comunitat Valenciana.  
  
València, 31 de maig de 2013.- La consellera de Benestar Social: Asunción Sánchez Zaplana.